**RAZDJEL: 109 MINISTARSTVO PRAVOSUĐA, UPRAVE I DIGITALNE**

**TRANSFORMACIJE**

**GLAVA: 10950 DRŽAVNO SUDBENO VIJEĆE**

**AKTIVNOST: A859001 DRŽAVNO SUDBENO VIJEĆE**

**OBRAZLOŽENJE POSEBNOG DIJELA FINANCIJSKOG PLANA ZA 2025. I PROJEKCIJA ZA 2026. I 2027. GODINU**

Na Aktivnosti A859001 – Državno sudbeno vijeće planirana su sredstva za financiranje rashoda za zaposlene, materijalne rashode i nabavu nefinancijske imovine potrebnih za redovan rad Državnog sudbenog vijeća u kojem je zaposleno 6 službenika.

Ukupno planirani rashodi za 2025. godinu iznose 440.262 eura, u 2026. godini iznose 456.257,00 eura i u 2027. godini iznose 467.689,00 eura.

**RASHODI ZA ZAPOSLENE**

**PLAĆE I DOPRINOSI NA PLAĆE**

Planirana sredstva za rashode za plaće i doprinose u 2025. godini iznose 205.056,00 eura, u 2026. godini iznose 215.308,00 eura i u 2027. godini iznose 226.983,00 eura, a odnose se na šest zaposlenih službenika na dan 31.listopada 2024., uvećana za dodatak za radni staž u iznosu od 0,5 % na osnovnu plaću za svaku navršenu godinu radnog staža.

Sredstva za plaće i doprinose u sve tri godine čine 47% ukupnog plana.

**OSTALI RASHODI ZA ZAPOSLENE (PRAVA PREMA KOLEKTIVNOM UGOVORU)**

Izračun se temelji na procjeni potrebnih sredstava u skladu s brojem zaposlenih i ugovorenim materijalnim pravima i za svaku godinu iznosi 5.671,00 eura ( regresa, božićnica, nagrada za uskršnje blagdane, darovi za djecu i ostali rashoda za zaposlene).

**RASHODI ZA NAKNADE ZA PRIJEVOZ, ZA RAD NA TERENU I ODVOJENI ŽIVOT**

Planirana sredstva za rashode za naknade za prijevoz, za rad na terenu i odvojeni život za 2025. godinu iznose 12.700,00 eura, u 2026. godini iznose 13.070,00 eura i u 2027. godini iznose 13.100,00 eura, a odnose se na šest zaposlenih službenika koji ostvaruju to pravo sukladno Kolektivnom ugovoru (zaposleni primaju naknadu za prijevoz na posao i s posla u visini mjesečne karte za javni prijevoz i u visini 0,18 eura/km ukoliko nema organiziranog prijevoza iz mjesta stanovanja do mjesta rada).

**MATERIJALNI RASHODI**

Materijalni rashodi u 2025. godini planirani su u iznosu od 214.010,00 eura, u 2026. godini u iznosu od 219.340,00 eura i u 2027. godini u iznosu od 219.060,00 eura (umanjeno za naknade za prijevoz na posao i s posla)

Materijalni rashodi u sve tri godine čine 48% ukupnog plana.

U sklopu materijalnih izdataka najveći planirani iznos odnosi se na naknade članovima Državnog sudbenog vijeća za dolazak/odlazak i sudjelovanje na sjednicama sukladno Odluci Vlade RH o uvjetima i visini naknade članovima DSV-a. Naknade u 2025. godini iznose 127.010,00 eura, u 2026. godini i u 2027. godini iznose 128.00,00 eura i čine 55% ukupnih materijalnih rashoda.

Rashodi za službena putovanja planirani su za smještaj članova DSV- a prilikom dolaska na sjednica DSV-a, koje se u pravilu održavaju 2-3 puta mjesečno, ponekad traju i više dana te za službena putovanja vezana za sudjelovanje na Generalnoj skupštini European Network of Councils for the Judiciary – ENCJ na kojoj od 2024. godine sudjeluju dva člana DSV-a.

Rashodi su u 2025. godini planirani u iznosu od 22.000,00 eura, u 2026. godini u iznosu od 24.000,00 eura i u 2027. godini u iznosu od 24.000,00 eura i čine 10% ukupnih materijalnih rashoda.

Rashodi za intelektualne usluge odnose na psihološka testiranja kandidata za suce prvostupanjskih sudova koje provodi ovlaštena zdravstvena ustanova te isplatu ugovora o djelu za vođenje financijskog poslovanja. U sve tri godine rashodi za intelektualne usluge su planirani u iznosu od 14.400,00 eura i čine 6% ukupnih materijalnih rashoda.

Rashodi za računalne usluge u 2025. godini iznose 14.500,00 eura, u 2026. i 2027. godini iznose 15.000,00 eura i veći su u odnosu na 2024. godinu zbog planiranih troškova održavanja programa za vođenje uredskog poslovanja koje se počelo plaćati u srpnju 2024. godine te zbog poskupljenja usluge održavanja WEB stranice DSV-a.

Planirani iznosi za računalne usluge čine 6% ukupnih materijalnih rashoda.

**RASHODI ZA NABAVU PROIZVEDENE DUGOTRAJNE IMOVINE**

Rashodi za nabavu proizvedene dugotrajne imovine za 2025. godinu iznose 2.015,00 eura, u 2026. godini iznose 2.008,00 eura i u 2027. godini iznose 2.015,00 eura. Zbog starosti opreme planirana je nabava uredske opreme i namještaja i komunikacijske opreme.

**VLASTITI PRIHODI - IZVOR 31**

Vlastiti prihodi ostvaruju se od naplate troškova preslika spisa.

Planirani iznos vlastitih prihoda za svaku godinu iznosi 133,00 eura i upotrijebiti će se za nabavku uredskog materijala.